Ceety o Lunnon

The Ceety o Lunnon () is a sma aurie athin Greater Lunnon, Unitit Kinrick. It is the historic core o Lunnon aroond whilk the modren conurbation grew an haes held ceety status syne time immemorial. The Ceety’s boondaries haes remeened amaist wanchynged syne the Middle Ages, an it is nou anerlie a tiny pairt o the metropolis o Lunnon, tho remeens a notable pairt o Central Lunnon. It is aften referred tae as the Ceety (aften written on maps as "Ceety") or the Square Mile, as it is juist ower ane square mile (1.12 sq mi/2.90 km2) in aurie. Thir terms are an' a' aften uised as metonyms for the Unitit Kinrick's financial services industry, which haes historically been based here.

In the medieval period, the Ceety wis the fou stent o Lunnon. The term Lunnon nou refers tae a muckle lairger conurbation thareaboot correspondin tae Greater Lunnon, a local govrenment aurie whilk includes 32 Lunnon boroughs as weel as the Ceety o Lunnon. The local authority for the Ceety, the City of London Corporation, is unique in the Unitit Kinrick, an haes some unuisual responsibilities for a local authority in Breetain, lik bein the polis authority for the Ceety. It haes forby responsibilities an awnerships ayont the Ceety's boondaries. The Corporation is heidit bi the Lord Mayor o the Ceety o Lunnon, an office separate frae (an muckle aulder nor) the Mayor o Lunnon.

 References 

*
Category:Auries o Lunnon
Category:Local govrenment in Lunnon
Lunnon, Ceety o
Category:Economy o Lunnon
Lunnon, Ceety o
Lunnon, Ceety o
Lunnon, Ceety o